**SABIEDRĪBA AR IEROBEŽOTU ATBILDĪBU**

**“Pils rajona Namu pārvalde”**

 **(Mazā sabiedrība)**

**2022. GADA PĀRSKATS**

**SAGATAVOTS SASKAŅĀ AR GADA PĀRSKATU UN KONSOLIDĒTO GADA PĀRSKATU LIKUMU**

KOPĀ AR NEATKARĪGU REVIDENTU ZIŅOJUMU

Jēkabpils, 2023

**SATURS**

[Bilance…………………………………………………………………………………………………………………………………………………….3](#_Toc473130133)

Peļņas vau zaudējumu aprēķins………………………………………………………………………………………………………………….5

[Finanšu pārskata pielikums………………………………………………………………………………………………………………………..6](#_Toc473130137)

[Vadības ziņojums 19](#_Toc473130138)

Neatkarīgu revidentu ziņojums.....................................................................................................................22

#

# Bilance



Pārskata pielikums no 6. līdz 18. lapai ir finanšu pārskata neatņemama sastāvdaļa.

|  |  |  |  |
| --- | --- | --- | --- |
|  |  |  |  |
| Klāvs Jirgens |  | Daina Upīte |  |
| Valdes loceklis |  | Galvenā grāmatvede |  |
| Bilance |  |  |  |



Pārskata pielikums no 6. līdz 18. lapai ir finanšu pārskata neatņemama sastāvdaļa.

|  |  |  |  |
| --- | --- | --- | --- |
|  |  |  |  |
| Klāvs Jirgens |  | Daina Upīte |  |
| Valdes loceklis |  | Galvenā grāmatvede |  |

**Peļņas vai zaudējumu aprēķins**

(pēc izdevumu funkcijas)



Pārskata pielikums no 6. līdz 18. lapai ir finanšu pārskata neatņemama sastāvdaļa.

|  |  |  |  |
| --- | --- | --- | --- |
|  |  |  |  |
| Klāvs Jirgens |  | Daina Upīte |  |
| Valde4s loceklis |  | Galvenā grāmatvede |  |

# Finanšu pārskata pielikums

**Vispārīga informācija**

|  |  |
| --- | --- |
| Sabiedrības nosaukums | Sabiedrība ar ierobežotu atbildību “Pils rajona Namu pārvalde” |
| Sabiedrības juridiskais statuss | Sabiedrība ar ierobežotu atbildību |
| Reģistrācijas Nr., vieta un datums | Nr. 540300491, LR UR, Jēkabpilī, 1995. gada 12. decembrīVeikta pārreģistrācija Komercreģistrā, Jēkabpilī2003. gada 11. novembrī ar vienoto reģistrācijas numuru 45403004912 |
| Juridiskā adrese | Pils rajons 219 - 46, Jēkabpils, LV-5202 |
| Valdes sastāvs | Klāvs Jirgens | Prokūrists no 25.11.2021. līdz 01.08.2022.Valdes loceklis no 02.08.2022. |
| Dalībnieki | Jēkabpils novada pašvaldība | 100% |
| Galvenie pamatdarbības veidi | Tvaika piegāde un gaisa kondicionēšana (35.30 NACE 2.red.)Nekustamā īpašuma pārvaldīšana par atlīdzību vai uz līguma pamata (68.32 NACE 2.red.) |
| Pārskata gads | 01.01.2022. – 31.12.2022. |
| Revidents | Biruta NovikaLR Zvērināts RevidentsLZRA Sertifikāts Nr. 106 | AS “Nexia Audit Advice”Baznīcas iela 31-14, Rīga, Latvija, LV 1010Reģ.Nr. 40003858822Zvērinātu revidentu komercsabiedrībaslicence Nr. 134 |

# Finanšu pārskata pielikums*(turpinājums)*

**Finanšu pārskata sagatavošanas pamatnostādnes**

Sabiedrības finanšu pārskats sagatavots saskaņā ar Latvijas Republikas Grāmatvedības likumu, Gada pārskatu un konsolidēto gada pārskatu likumu, Ministru kabineta 2015. gada 22. decembra noteikumiem Nr. 775 „Gada pārskatu un konsolidēto gada pārskatu likuma piemērošanas noteikumi”.

Finanšu pārskats sagatavots saskaņā ar sākotnējās vērtības uzskaites principu. Finanšu pārskatā par naudas vienību lietota Latvijas Republikas naudas vienība *euro* (EUR). Salīdzinot ar iepriekšējo pārskata gadu, Sabiedrības lietotās uzskaites un novērtēšanas metodes nav mainītas.

Peļņas vai zaudējumu aprēķins ir klasificēts pēc izdevumu funkcijas.

**Pielietotie grāmatvedības principi**

Gada pārskata posteņi novērtēti atbilstoši šādiem grāmatvedības principiem:

1. pieņemts, ka sabiedrība darbosies arī turpmāk;
2. izmantotas tās pašas novērtēšanas metodes, kas izmantotas iepriekšējā gadā;
3. posteņu novērtēšana veikta ar pienācīgu piesardzību:
* pārskatā iekļauta tikai līdz bilances datumam iegūtā peļņa;
* ņemtas vērā visas paredzamās riska summas un zaudējumi, kas radušies pārskata gadā, vai iepriekšējos gados, arī tad, ja tie kļuvuši zināmi laika posmā starp bilances datumu un gada pārskata parakstīšanas dienu;
* aprēķinātas un ņemtas vērā visas vērtību samazināšanas un nolietojuma summas, neatkarīgi no tā, vai pārskata gads tiek noslēgts ar peļņu vai zaudējumiem;
1. ņemti vērā ar pārskata gadu saistītie ieņēmumi un izmaksas neatkarīgi no maksājuma datuma un rēķina saņemšanas vai izrakstīšanas datuma. Izmaksas saskaņotas ar ieņēmumiem pārskata periodā;
2. aktīva un pasīva posteņu sastāvdaļas novērtētas atsevišķi;
3. pārskata gada sākuma bilance sakrīt ar iepriekšējā gada slēguma bilanci;
4. norādīti visi posteņu, kuri būtiski ietekmē gada pārskata lietotāju novērtējumu vai lēmumu pieņemšanu, maznozīmīgie posteņi tiek apvienoti un to detalizējums sniegts pielikumā;
5. saimnieciskie darījumi gada pārskatā atspoguļoti, ņemot vērā to ekonomisko saturu un būtību, nevis tikai juridisko formu;
6. bilances un peļņas vai zaudējumu aprēķina posteņus novērtē atbilstīgi iegādes izmaksām vai ražošanas pašizmaksai. Iegādes izmaksas ir preces vai pakalpojuma pirkšanas cena (atskaitot saņemtās atlaides), kurai pieskaitīti ar pirkumu saistītie papildu izdevumi. Ražošanas pašizmaksa ir izejvielu, pamatmateriālu un palīgmateriālu iegādes izmaksas un citi izdevumi, kas ir tieši saistīti ar attiecīgā objekta izgatavošanu. Ražošanas pašizmaksā drīkst iekļaut arī tādu izmaksu daļas, kas ir netieši saistītas ar objekta izgatavošanu, ja vien šīs izmaksas ir attiecināmas uz to pašu laikposmu

**Pārskata periods**

Finanšu pārskats aptver laika periodu no **01.01.2022.** līdz **31.12.2022.**

**Aplēšu izmantošana**

Sagatavojot finanšu pārskatu, vadībai nākas pamatoties uz zināmām aplēsēm un pieņēmumiem, kas ietekmē atsevišķos pārskatos atspoguļotos bilances un peļņas vai zaudējumu aprēķina posteņu atlikumus, kā arī iespējamo saistību apmēru. Nākotnes notikumi var ietekmēt pieņēmumus, pamatojoties uz kuriem veiktas attiecīgās aplēses. Jebkāda aplēšu izmaiņu ietekme tiek atspoguļota finanšu pārskatā to noteikšanas brīdī.

# Finanšu pārskata pielikums*(turpinājums)*

**Iespējamās saistības un aktīvi**

Šajā finanšu pārskatā iespējamās saistības nav atzītas. Tās kā saistības tiek atzītas tikai tad, ja iespējamība, ka līdzekļi tiks izdoti, kļūst pietiekami pamatota. Iespējamie aktīvi šajā finanšu pārskatā netiek atzīti, bet tiek atspoguļoti tikai tad, kad iespējamība, ka ar darījumu saistītie ekonomiskie guvumi nonāks līdz Sabiedrībai, ir pietiekami pamatota.

**Naudas vienība un ārvalstu valūtas pārvērtēšana**

Sabiedrības funkcionālā valūta un finanšu pārskatā lietotā valūta ir Latvijas Republikas naudas vienība *euro*. Darījumi ārvalstu valūtās netiek veikti.

**Ilgtermiņa un īstermiņa posteņi**

Ilgtermiņa posteņos uzrādītas summas, kuru saņemšanas, maksāšanas, vai norakstīšanas termiņi iestājas vēlāk par gadu pēc attiecīgā pārskata gada beigām. Summas, kas saņemamas, maksājamas vai norakstāmas gada laikā, uzrādītas īstermiņa posteņos.

**Nemateriālie ieguldījumi un pamatlīdzekļi**

Visi nemateriālie ieguldījumi un pamatlīdzekļi sākotnēji novērtēti iegādes vērtībā.

Par pamatlīdzekļiem tiek atzīti iegādātie aktīvi, ja to vērtība pārsniedz 150 euro. Iegādātie aktīvi zem 150 euro tiek uzskaitīti kā mazvērtīgais inventārs

Pamatlīdzekļu iegādes vērtību veido iegādes cena, ievedmuita un neatskaitāmie iegādes nodokļi, citas uz iegādi tieši attiecināmās izmaksas, lai nogādātu aktīvu tā atrašanās vietā un sagatavotu darba stāvoklī atbilstoši tā paredzētajai lietošanai.

Nemateriālie ieguldījumi un pamatlīdzekļi ir uzrādīti uzskaites vērtībā, atskaitot uzkrāto nolietojumu. Nolietojumu pamatlīdzekļiem un nemateriāliem ieguldījumiem aprēķina pēc lineārās metodes attiecīgo nemateriālo ieguldījumu un pamatlīdzekļu lietderīgās izmantošanas laika periodā, lai norakstītu nemateriālo ieguldījumu un pamatlīdzekļa vērtību līdz tā aplēstajai atlikušajai vērtībai lietderīgās izmantošanas perioda beigās, izmantojot šādas vadības noteiktās likmes:

|  |  |  |
| --- | --- | --- |
| *Pamatlīdzekļi* |  |  |
| Ēkas un inženierbūves | 2-5 | % |
| Tehnoloģiskās iekārtas un ierīces | 5 | % |
| Automašīnas | 20 | % |
| Pārējie pamatlīdzekļi un inventārs | 5 | % |

Nolietojumu aprēķina sākot ar nākamā mēneša pirmo datumu pēc tā mēneša*,* kad nemateriālo ieguldījumu vai pamatlīdzekli iespējams izmantot paredzētajam mērķim. Zeme netiek pakļauta nolietojuma aprēķinam. Katrai pamatlīdzekļa daļai, kuras izmaksas ir būtiskas attiecībā pret šī pamatlīdzekļa kopējām izmaksām, nolietojumu aprēķina atsevišķi. Ja Sabiedrība atsevišķi nolieto dažas pamatlīdzekļa daļas, tas atsevišķi nolieto arī atlikušās šī paša pamatlīdzekļa daļas. Atlikumu veido tās pamatlīdzekļa daļas, kas atsevišķi nav svarīgas. Atlikušo daļu nolietojumu aprēķina, izmantojot tuvināšanas metodes, lai patiesi atspoguļotu to lietderīgās lietošanas laiku.

Ja kādi notikumi vai apstākļu maiņa liecina, ka pamatlīdzekļu bilances vērtība varētu būt neatgūstama, attiecīgo pamatlīdzekļu vērtība tiek pārskatīta, lai noteiktu to vērtības samazināšanos. Ja eksistē vērtības neatgūstamības pazīmes un ja aktīva bilances vērtība pārsniedz aplēsto atgūstamo summu, aktīvs vai naudu ģenerējošā vienība tiek norakstīta līdz tā atgūstamajai summai. Pamatlīdzekļa atgūstamā summa ir lielākā no neto pārdošanas vērtības un lietošanas vērtības.

**Finanšu pārskata pielikums***(turpinājums)*

Peļņu vai zaudējumus no ilgtermiņa ieguldījumu objekta atsavināšanas atspoguļo attiecīgā perioda peļņas vai zaudējumu aprēķinā neto vērtībā.

Remonta un atjaunošanas darbu izmaksas, kas paaugstina pamatlīdzekļu izmantošanas laiku vai vērtību, tiek kapitalizētas un norakstītas to lietderīgās izmantošanas laikā. Pārējās remonta un atjaunošanas darbu izmaksas tiek atzītas pārskata perioda izdevumos.

**Pamatlīdzekļu pārvērtēšana un rezerves veidošana**

Pamatlīdzekļu objektu, kura vērtība ir būtiski lielāka par tā iegādes izmaksām vai ražošanas pašizmaksu, vai novērtējumu iepriekšējā gada bilancē Sabiedrība pārvērtē atbilstoši augstākai vērtībai, ja var pieņemt, ka vērtības paaugstinājums būs ilgstošs. Šādas pārvērtēšanas rezultātā radušos starpību starp novērtējumu, kas veikts, pamatojoties uz iegādes izmaksām vai ražošanas pašizmaksu, un novērtējumu, kas veikts, pamatojoties uz pārvērtēšanu, ja šī starpība ir pozitīva, iekļauj attiecīgajā bilances aktīva postenī, kurā norādīts pārvērtētais pamatlīdzekļu objekts, un bilances pasīva postenī "Ilgtermiņa ieguldījumu pārvērtēšanas rezerve" iedaļā "Pašu kapitāls".

**Krājumi**

Krājumi tiek uzskaitīti zemākajā no pašizmaksas vai neto realizācijas vērtības atbilstoši periodiskās inventarizācijas metodei.

Izmaksas, kas radušās, nogādājot krājumus to tagadējā atrašanās vietā un stāvoklī, tiek uzskaitītas šādi:

* + materiāli un iepirktās preces tiek uzskaitītas atbilstoši to iegādes izmaksām *pēc metodes "Pirmais iekšā - pirmais ārā" (FIFO)*.

Neto realizācijas vērtība ir aplēstā pārdošanas cena parastās uzņēmējdarbības ietvaros, atskaitot aplēstās produkcijas pabeigšanas un pārdošanas izmaksas. Neto realizācijas vērtība tiek atspoguļota kā pašizmaksa, no kuras atskaitīti izveidotie uzkrājumi.

**Debitoru parādi**

Debitoru parādi tiek uzskaitīti atbilstoši sākotnējo rēķinu summai, atskaitot nedrošiem parādiem izveidoto uzkrājumu atlikumus. Uzkrājumi nedrošiem parādiem tiek aplēsti, kad pilnas parāda summas iekasēšana ir apšaubāma. Parādi tiek norakstīti, ja to atgūšana ir uzskatāma par neiespējamu.

Pazīmes, kas liecina par debitoru parāda nedrošumu, ir:

* + kavēta parāda apmaksa termiņā, pēc vairākkārtējiem atgādinājumiem debitors joprojām nemaksā vai debitors apšauba Sabiedrības tiesības piedzīt šo parādu;
	+ parādnieka sliktais finanšu stāvoklis un negatīvie darbības rezultāti vai citi apstākļi, kas liecina par parādnieka nespēju apmaksāt pilnu parāda summu (zināms, ka pret debitoru ierosināts tiesas process par tā atzīšanu par bankrotējušu) un tml.

**Pircēju un pasūtītāju parādi**

Pircēju un pasūtītāju parādus Sabiedrība uzrāda neto vērtībā, no neapmaksāto sākotnējo rēķinu summas atskaitot uzkrājumus nedrošiem debitoru parādiem.

**Nākamo periodu izdevumi un ieņēmumi**

Maksājumi, kas izdarīti pirms bilances datuma, bet attiecas uz nākamajiem gadiem, tiek uzrādītas postenī "Nākamo periodu izmaksas".

Maksājumi, kas saņemti pirms bilances datuma, bet attiecas uz nākamo gadu vai tālākiem gadiem, tiek parādīti kā “Nākamo periodu ieņēmumi”.

**Naudas līdzekļi**

Par naudu un tās ekvivalentiem tiek uzskatīta bezskaidra nauda maksājumu kontos un skaidra nauda Sabiedrības kasē.

**Finanšu pārskata pielikums***(turpinājums)*

**Pamatkapitāls**

Postenī "Pamatkapitāls" uzrāda daļu lielumu atbilstoši Komercreģistrā reģistrētajam lielumam.

**Kreditoru parādi**

Kreditoru parādus Sabiedrība norāda atbilstoši attaisnojuma dokumentiem, un tie ir saskaņoti ar pašu kreditoru.

**Aizņēmumi**

Aizņēmumi sākotnēji tiek atspoguļoti to sākotnējā vērtībā, ko nosaka, aizņēmuma summas patiesajai vērtībai pieskaitot ar aizdevuma izsniegšanu saistītās vai atņemot ar aizņēmuma saņemšanu saistītās izmaksas.

**Uzkrātās saistības atvaļinājumiem**

Uzkrāto neizmantoto atvaļinājumu izmaksu summa tiek noteikta, reizinot darbinieku vidējo dienas atalgojumu pārskata gada pēdējos sešos mēnešos ar pārskata gada beigās uzkrāto neizmantoto atvaļinājuma dienu skaitu.

**No pircējiem saņemtie avansi**

No pircēja saņemtais avanss ir maksājums, kuru saskaņā ar noslēgto līgumu pircējs iemaksā pārdevējam pirms preces vai pakalpojuma saņemšanas.

**Pārējie kreditori**

Sabiedrība postenī "Pārējie kreditori" iekļauj kreditorus, kurus nevar uzrādīt citos posteņos, arī debitoru parādu kredīta atlikumus.

**Nodokļi un valsts sociālās apdrošināšanas obligātās iemaksas**

Nodokļu informāciju Sabiedrība saskaņo ar nodokļu administrāciju. Kreditoru sastāvā Sabiedrība uzrāda tikai nodokļu parādus, visas pārmaksas iekļaujot citu debitoru sastāvā.

**Ieņēmumu atzīšana**

Ieņēmumi tiek atzīti atbilstoši pārliecībai par iespēju Sabiedrībai gūt ekonomisko labumu un tik lielā apmērā, kādā to iespējams pamatoti noteikt, atskaitot pievienotās vērtības nodokli un ar pārdošanu saistītās atlaides Atzīstot ieņēmumus, tiek ņemti vērā arī šādi nosacījumi:

***Preču pārdošana***

Ieņēmumi no preču pārdošanas tiek atzīti tad, ja ir ievēroti visi šādi nosacījumi:

1. Sabiedrība ir nodevusi pircējam nozīmīgus īpašuma tiesībām uz precēm raksturīgos riskus un atlīdzības;
2. Sabiedrība nepatur turpmākās ar īpašuma tiesībām saistītas pārvaldīšanas tiesības un reālu kontroli pār pārdotajām precēm;
3. Ir ticams, ka Sabiedrība saņems ar darījumu saistītos saimnieciskos labumus;
4. Var ticami novērtēt izmaksas, kas radušās vai radīsies saistībā ar darījumu.

Sabiedrība atspoguļo preču pārdošanu, ņemot vērā darījuma ekonomisko būtību, nevis tikai juridisko formu.

***Pakalpojumu sniegšana***

Ieņēmumi no pakalpojumiem tiek atzīti periodā, kad pakalpojumi sniegti.

Ieņēmumi no pakalpojumiem un attiecīgās izmaksas atzīstamas, ņemot vērā to, kādā izpildes pakāpē bilances datumā ir attiecīgais darījums.

Ja ar pakalpojumu saistītā darījuma iznākums nevar tikt pamatoti novērtēts, ieņēmumi tiek atzīti tikai tik lielā apmērā, kādā atgūstamas atzītās izmaksas.

**Finanšu pārskata pielikums***(turpinājums)*

***Pārējie ieņēmumi***

Pārējie ieņēmumi ir ieņēmumi, kas nav iekļauti neto apgrozījumā, ir radušies saimnieciskās darbības rezultātā vai saistītas ar to vai tiešā veidā no tās izrietošas. Pārējie ieņēmumi tiek atzīti šādi:

* ieņēmumi no soda un nokavējuma naudām – saņemšanas brīdī;
* ieņēmumi no pamatlīdzekļu pārdošanas – neto vērtībā, peļņa vai zaudējumi no ilgtermiņa ieguldījumu pārdošanas tiek aprēķināti kā starpība starp pamatlīdzekļa bilances vērtību un pārdošanas rezultātā gūtajiem ieņēmumiem, un iekļauti tā perioda peļņas vai zaudējumu aprēķinā, kurā tie radušies;
* procentu ienākumi no Latvijas Republikā reģistrētām kredītiestādēm par norēķinu kontu atlikumiem – saņemšanas brīdī;
* pārējie ieņēmumi – to rašanās brīdī.

**Notikumi pēc bilances datuma**

Finanšu pārskatā tiek atspoguļoti tādi notikumi pēc pārskata gada beigām, kas sniedz papildu informāciju par sabiedrības finansiālo stāvokli bilances sagatavošanas datumā (koriģējošie notikumi). Ja notikumi pēc pārskata gada beigām nav koriģējoši, tie tiek atspoguļoti finanšu pārskata pielikumā tikai tad, ja tie ir būtiski.

**Finanšu pārskata pielikums***(turpinājums)*

1. **Vidējais darbinieku skaits**

|  |  |  |
| --- | --- | --- |
|  | 2022 | 2021 |
| Vidējais darbinieku skaits | 25 | 25 |

1. **Personāla izmaksas**

|  |  |  |
| --- | --- | --- |
|  |  2022EUR | 2021EUR |
| Darba alga | 219 199 | 217 925 |
| Valsts sociālās apdrošināšanas obligātās iemaksas | 51 452 | 51 176 |
|  |  |  |
| * + *tajā skaitā atlīdzība valdei*
 | *13 866* | *23 506* |
| * + *tajā skaitā valsts sociālās apdrošināšanas obligātās iemaksas valdei*
 | *3 271* | *5 545* |

# Finanšu pārskata pielikums*(turpinājums)*

**Pielikums Bilancei**

1. **Pamatlīdzekļu kustības pārskats**

|  |
| --- |
|  |

1. **Pircēju un pasūtītāju parādi**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Norēķini ar pircējiem – juridiskām personām uzskaites vērtība | 21 675 | 11 591 |
| Norēķini par valsts atbalsta kompensāciju apkurei | 10 950 | - |
| Norēķini ar pircējiem – fiziskām personām uzskaites vērtība | 155 183 | 142 299 |
| Uzkrājumi šaubīgo debitoru parādiem | (46 304) | (54 485) |
| **Kopā** | **141 504** | **99 405** |

1. **Citi debitori**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Prasības pret personālu (pārmaksātā darba alga) | 28 | - |
| Avansa maksājumi par precēm | 584 | 112 |
| Pārmaksātie nodokļi | 331 | 457 |
| **Kopā** | **943** | **569** |

# Finanšu pārskata pielikums*(turpinājums)*

1. **Nākamo periodu izmaksas**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Apdrošināšanas maksājumi | 97 | 178 |
| Apdrošināšanas maksājumi (personāls) | 306 | - |
| Periodikas abonēšana | 322 | 272 |
| **Kopā** | **725** | **450** |

1. **Nauda**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Naudas līdzekļi norēķinu kontos | 103 580 | 185 161 |
| Nauda kasē | 877 | 1 467 |
| **Kopā** | **104 457** | **186 628** |

1. **Daļu kapitāls**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Sabiedrības pamatkapitāls | 330 584 | 330 584 |
| **Kopā** | **330 584** | **330 584** |

2022. gada 31. decembrī daļu kapitāls ir pilnībā apmaksāts. Sabiedrības pamatkapitāls ir veidots no viena dalībnieka ieguldījumiem EUR 330 584, sadalās 330 584 daļās, vienas daļas vērtība EUR 1.

1. **Aizņēmumi no kredītiestādēm (īstermiņa)**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Kredītlīnija AS “Citadele banka”\* | - | 7 667 |
| **Kopā** | - | **7 667** |

\* Kredītlīnijas izmantošanas mērķis bija apgrozāmo līdzekļu finansēšana, ar atmaksas termiņu 2022. gada 20. marts.

**10. Pārējie aizņēmumi (īstermiņa)**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Mobilā telefona izpirkuma līgums ar TELE 2 | 129 | - |
| **Kopā** | **129** | **-** |

# Finanšu pārskata pielikums*(turpinājums)*

**11. Norēķini par saņemtajiem avansiem**

|  |  |  |
| --- | --- | --- |
|  | 31.12.2022. | 31.12.2021. |
|  | EUR | EUR |
| Saņemtie avansa maksājumi par īri, apkuri no iedzīvotājiemSaņemtie iedzīvotāju avansa maksājumi māju remontdarbiemSaņemtie avansa maksājumi no Jēkabpils novada pašvaldības | 1 11815 2597 430 | 1 103-89 927 |
| **Kopā** | **23 807** | **91 030**  |

**12. Nodokļi un valsts sociālās apdrošināšanas obligātās iemaksas**

|  |  |  |
| --- | --- | --- |
|  | 31.12.2022. | 31.12.2021. |
|  | EUR | EUR |
| Valsts sociālās apdrošināšanas obligātās iemaksas | 7 655 | 6 640 |
| Iedzīvotāju ienākuma nodoklis | 2 511 | 2 684 |
| Pievienotās vērtības nodoklis | 11 123 | 6 887 |
| Dabas resursu nodoklis | 1 699 | 1 184 |
| Uzņēmējdarbības riska valsts nodeva | 10 | 9 |
| **Kopā** | **22 998** | **17 404** |

**13. Pārējie kreditori**

|  |  |  |
| --- | --- | --- |
|  | 31.12.2022. | 31.12.2021. |
|  | EUR | EUR |
| Norēķini par darba alguNorēķini par ieturējumiem no darba algasNorēķini ar Jēkabpils pilsētas pašvaldībuNorēķini par prasībām pret personālu | 13 4581355 432- | 11 5931272 81220 |
| **Kopā** | **19 025** | **14 552**  |

**14. Uzkrātās saistības**

|  |  |  |
| --- | --- | --- |
|  | 31.12.2022.EUR | 31.12.2021.EUR |
| Uzkrātās saistības neizmantoto atvaļinājumu izmaksām | 13 654 | 15 840 |
| Uzkrātās saistības piegādātājiem par pārskata perioda izdevumiemAtlīdzība zvērinātu revidentu komercsabiedrībai | 7 4641 000 | 2 4391 000 |
| **Kopā** | **22 118** | **19 279** |

# Finanšu pārskata pielikums*(turpinājums)*

**Pielikums Peļņas vai zaudējumu aprēķinam**

**15. Neto apgrozījums**

|  |  |  |
| --- | --- | --- |
|  | 2022EUR | 2021EUR |
| Ieņēmumi no īres, māju uzturēšanas | 153 651 | 175 198 |
| Ieņēmumi no apkures pakalpojumiem | 301 338 | 246 379 |
| Pārējie ieņēmumi no santehnikas, elektromontāžas darbiem u.c. | 158 726 | 67 765 |
| **Kopā** | **613 715** | **489 342** |

**16. Pārdotās produkcijas ražošanas pašizmaksa, sniegto pakalpojumu iegādes izmaksas**

|  |  |  |
| --- | --- | --- |
|  | 2022EUR | 2021EUR |
| Kurināmais | 149 068 | 79 763 |
| Materiālu, rezerves daļu izmaksas | 106 245 | 38 939 |
| Degvielas izmaksas | 8 811 | 8 099 |
| Personāla izmaksas (darba alga, VSAOI par darbiniekiem) | 195 752 | 191 766  |
| Pārējās personāla izmaksas (pabalsti) | 200 | 1 000 |
| Pamatlīdzekļu nolietojums | 29 744 | 28 559 |
| Dabas resursu nodoklis | 1 699 | 1 184 |
| Nekustāmā īpašuma nodoklis  | 405 | 405 |
| Uzņēmējdarbības riska valsts nodeva | 85 | 83 |
| Neatskaitāmais priekšnodoklis | 2 977 | 2 655 |
| Saņemtie pakalpojumi no ārienes | 31 178 | 25 648 |
| Pārējās izmaksas saistītas ar māju uzturēšanu | 3 715 | 3 071 |
| **Kopā** | **529 879** | **381 172** |

**17. Administrācijas izmaksas**

|  |  |  |
| --- | --- | --- |
|  | 2022EUR | 2021EUR |
| Personāla izmaksas (darba alga, VSAOI par uzņēmuma vadību) | 74 899 | 77 335 |
| Uzņēmējdarbības riska nodeva | 26 |  26 |
| Apgrozāmo līdzekļu vērtības norakstīšanas izdevumi | - | 906 |
| Pamatlīdzekļu nolietojums | 624 | 543 |
| Darbinieku apmācības un komandējuma izdevumi | 437 | - |
| Kantora izdevumi (kancelejas preces, biroja preces) | 2 564 | 1 574 |
| Nemateriālo ieguldījumu vērtības norakstīšanas izdevumi | - | 40 |
| Biroja uzturēšanas izmaksas | 1 091 | 665 |
| Citi vadīšanas un administrācijas izdevumi | 752 | 567 |
| Bankas pakalpojumu izdevumi | 289 | 310 |
| Sakaru izmaksas | 466 | 506 |
| Nekustāmā īpašuma nodoklis (birojs) | 82 | 82 |
| Tiesas izdevumi | 1 333 | (350) |
| **Kopā** | **82 563** | **82 204** |

**Finanšu pārskata pielikums***(turpinājums)*

**18. Pārējie saimnieciskās darbības ieņēmumi**

|  |  |  |
| --- | --- | --- |
|  | 2022EUR | 2021EUR |
| Saņemtās kavējuma naudas par īri, apkuri | 3 128 | 2 795 |
| Ieņēmumi no pārdotiem metāllūžņiem | 62 | 613 |
| Ieņēmumi no saņemtajām dotācijām bezdarbnieku algām | 750 | - |
| Atmaksāta šaubīgo debitoru summa | 6 383 | 7 573 |
| Citi ieņēmumi | - | 628 |
| **Kopā** | **10 323** | **11 609** |

**19. Pārējās saimnieciskās darbības izmaksas**

|  |  |  |
| --- | --- | --- |
|  | 2022EUR | 2021EUR |
| Uzkrājumu veidošana šaubīgiem debitoriem | 377 | 3 418 |
| Apdrošināšanas maksājumi par īpašumu | 673 | 980 |
| Apdrošināšanas maksājumi par personālu | 219 | - |
| Zvērināta revidenta pakalpojumi | 1 000 | 1 000 |
| Citas izmaksas | 500 | 800 |
| Citi izdevumi (Pils rajons 55 dzīvojamās mājas finanšu līdzekļu uzkrājums) | 4 987 | - |
| Veselības aizsardzības izdevumi | 320 | 172 |
| Darbinieku apmācības un komandējuma izdevumi | - | 288 |
| Komunālie pakalpojumiPersonāla ilgtspējas pasākumu izdevumiSamaksātās soda naudas, līgumsodi | 224738112 | 2481 0376 |
| **Kopā** | **9 150** | **7 949** |

**20. Finanšu risku pārvaldība**

Sabiedrība saskaras ar tādiem finanšu instrumentiem, kā aizņēmumi no kredītiestādes, pircēju un pasūtītāju parādi un citi debitori, parādi piegādātājiem un darbuzņēmējiem un pārējie kreditori, kas izriet tieši no tās saimnieciskās darbības.

***Finanšu riski***

Galvenie finanšu riski, kas saistīti ar Sabiedrības finanšu instrumentiem ir valūtas risks, likviditātes risks un kredītrisks.

***Valūtas risks***

Ārvalstu valūtas riskam pakļautajos Sabiedrības monetārajos aktīvos un saistībās ietilpst nauda, parādi piegādātājiem un darbuzņēmējiem. Sabiedrība galvenokārt ir pakļauta ārvalstu valūtas riskam saistībā ar *euro* valūtu.

**Finanšu pārskata pielikums***(turpinājums)*

***Likviditātes risks***

Sabiedrība kontrolē savu likviditātes risku, uzturot atbilstošu naudas daudzumu vai nodrošinot atbilstošu finansējumu, izmantojot aizņēmumus no kredītiestādes.

***Kredītrisks***

Sabiedrība ir pakļauta kredītriskam saistībā ar tā pircēju un pasūtītāju parādiem un naudu. Sabiedrība kontrolē savu kredītrisku, pastāvīgi izvērtējot klientu parādu atmaksas vēsturi un nosakot kreditēšanas nosacījumus katram klientam atsevišķi. Sabiedrībai nav nozīmīgu kredītriska koncentrāciju attiecībā uz kādu vienu darījumu partneri vai līdzīgam raksturojumam atbilstošu darījumu partneru grupu.

**21. Darbības turpināšana**

Pārskata gadu Sabiedrība ir noslēgusi ar 2 274 EUR lielu peļņu. 2022. gada 31. decembrī Sabiedrības īstermiņa saistības nepārsniedz tās apgrozāmos līdzekļus. Sabiedrības vadība prognozē turpmāk strādāt ar peļņu un tai nebūs likviditātes problēmas. Sabiedrība varēs norēķināties ar visiem kreditoriem noteiktajos termiņos. Tāpēc Sabiedrības vadība uzskata, ka darbības turpināšanas pieņēmums ir piemērojams šī finanšu pārskata sagatavošanā.

Sankcijas (ierobežojošie pasākumi attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība) neietekmē Sabiedrības spēju turpināt darbību. Sarežģītās ģeopolitiskās situācijas, kas radusies Krievijas Federācijas uzsāktās karadarbības Ukrainā dēļ, nav paredzams, kā situācija varētu attīstīties nākotnē, un līdz ar to, pastāv ekonomikas attīstības nenoteiktība.

Uzņēmums turpina savu darbību un turpina sniegt savus pakalpojumus: siltumenerģijas ražošanu un piegādi daudzdzīvokļu mājām, kas ir stratēģiski svarīgs pakalpojums apkures sezonā, arī otrs uzņēmuma pakalpojuma veids: dzīvojamo māju apsaimniekošanas pakalpojums ir būtisks pakalpojums dzīves kvalitātes līmeņa nodrošināšanā.

Jēkabpils novada dome 2022. gada 26. maijā pieņēma lēmumu Nr. 454 “Par tiešās līdzdalības pārvērtēšanu kapitālsabiedrībās” (protokols Nr. 11, 57.§) reorganizēt apvienošanas procesā SIA “Spunģēni-Daugavieši” (Pievienojamā sabiedrība), reģistrācijas numurs 45403015460, juridiskā adrese Rīgas iela 150A, Jēkabpils, Jēkabpils novads, LV-5202, pievienojot to SIA “Pils rajona Namu pārvalde” (Iegūstošā sabiedrība), reģistrācijas numurs 45403004912, juridiskā adrese Pils rajons 219-46, Jēkabpils, Jēkabpils novads, LV-5202. Plānots, ka 2023. gada ietvaros tiks pabeigts reorganizācijas process.

**22. Notikumi pēc bilances datuma**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai jāatklāj papildus informācija.

***Galvenā grāmatvede ir sagatavojusi Sabiedrības 2022. gada pārskatu un valdes loceklis ar galveno grāmatvedi parakstījuši to.***

|  |  |  |  |
| --- | --- | --- | --- |
|  |  |  |  |
| Klāvs Jirgens |  | Daina Upīte |  |
| Valdes loceklis |  | Galvenā grāmatvede |  |

# Vadības ziņojums

**Sabiedrības darbība pārskata periodā**

Sabiedrība ar ierobežotu atbildību “Pils rajona Namu pārvalde” nodarbojas ar dzīvojamā fonda apsaimniekošanu, siltumenerģijas ražošanu, pārvadi un sadali Jēkabpils pilsētas Pils rajona mikrorajonā.

Sabiedrības apsaimniekošanā ir 13 dzīvojamās ēkas ar kopējo dzīvokļu skaitu 526. Dzīvojamām mājām un to piesaistītajiem zemesgabaliem regulāri tiek veikta sanitārā uzkopšana, vizuālā apsekošana, dzīvojamo māju drošas ekspluatācijas nodrošināšanas darbi, bojājumu novēršanas darbi, avāriju seku likvidēšanas darbi un plānveida darbi. Papildus pamatdarbībai sabiedrība veic dažādus maksas pakalpojumus: nekustāmā īpašuma remonta pakalpojumus, dažādus santehniskos un elektromontāžas darbus.

**2022. gadā veiktie nozīmīgākie darbi:**

* + Izpildīti līgumā paredzētie nosacījumi par Krustpils pils kultūrvēsturiskā kompleksa bojājumu novēršanu – jumta seguma remonts ēkai Kazarmu ielā 10, Jēkabpilī;
	+ Izveidota slēdzama, norobežota sadzīves atkritumu konteineru novietne laukumā pie Pils rajons 56 mājas, tā novēršot iespēju nepiederošām personām izmantot atkritumu konteinerus;
	+ Māju energoefektivitātes uzlabošanai, dzīvojamās mājās Pils rajons 200, 204 un 215, atsevišķās kāpņu telpās nomainīti logi, uzstādot stikla pakešu logus ar PVC rāmjiem;
	+ Paveikts Pils rajona 218 mājas piecu kāpņu telpu pirmo stāvu kosmētiskais remonts un uzstādītas jaunas pastkastītes;
	+ Pils rajona 204 mājā paveikts divu kāpņu telpu kosmētiskais remonts, kā arī atjaunots noasfaltētais ceļš gar dzīvojamās mājas divām kāpņu telpām;
	+ Pils rajona 202, 203, 204, 218 un 219 mājai veikti lokāli kanalizācijas un ūdensvada cauruļu remontdarbi;
	+ Atjaunota balkonu betona paneļu aizsargkārta astoņiem Pils rajona 200 mājas balkoniem;
	+ Nodrošināta nepārtraukta siltumapgādes pakalpojuma pieejamība un sniegšana fiziskām un juridiskām personām.

SIA „Pils rajona Namu pārvalde” nodrošina siltumenerģijas piegādi 12 daudzdzīvokļu mājām ar kopējo apsildāmo platību 26 870 m2 un Jēkabpils novada pašvaldības „Jēkabpils vēstures muzejs” ēkai Rīgas ielā 216a un 216b, Jēkabpilī, ar kopējo apsildāmo platību 2 090 m2.

2022. gadā saražota siltumenerģija 4408,4 MWh apmērā un patērētājiem realizēti 4197,77 MWh. Neskatoties uz to, ka ir samazinājies siltumenerģijas patēriņš, ir pieauguši ieņēmumi par tās realizāciju. Sabiedrība pārskata periodā siltumenerģijas pakalpojumu sniedza par EUR 301 338. 2022. gadā būtiski palielinājās siltumenerģijas ražošanas izmaksas, kas saistītas ar būtisku kurināmā un elektroenerģijas cenu palielinājumu, līdz ar to tika izstrādāts un iesniegts Jēkabpils novada pašvaldībā jauns siltumenerģijas tarifs.

Pamatojoties uz Jēkabpils novada pašvaldības lēmumu Nr. 822 no 22.09.2022. *Par SIA “Pils rajona Namu pārvalde”* sniegtā pakalpojuma – siltumapgādes tarifa 97.96 EUR/MVh noteikšanu, tarifu apstiprināt.

Apstiprinātais siltumenerģijas tarifs 97.96 EUR/MWh (bez PVN) stājas spēkā 2022. gada 1. oktobrī.

2022. gada sākumā ar Jēkabpils novada pašvaldību noslēgts līgums *Par Jēkabpils pilsētas pašvaldības īpašumā esošo nedzīvojamo ēku un tām piesaistīto teritoriju uzturēšanu un apsaimniekošanu*, sniedzot remontdarbu pakalpojumus pašvaldībai un tās iestādēm, un līgums *Par bērnu rotaļu un mini sporta laukumu apsaimniekošanu Jēkabpils pilsētā.*

Pārskata gads noslēgts ar pozitīvu darbības rezultātu jeb peļņu EUR 2 274. Neto apgrozījums 2022. gadā, salīdzinot ar 2021. gadu, ir palielinājies par EUR 124 373, kas saistīts ar tarifa pieaugumu par sniegto siltumenerģijas pakalpojumu un ieņēmumu palielinājumu no sniegtajiem maksas pakalpojumiem.

# Vadības ziņojums*(turpinājums)*

**Sabiedrības darbības finansiālie rezultāti un finansiālais stāvoklis**

*Finansiālo rezultātu rādītāji:*

**Likviditāte (maksātspēja, t.i., spēja laikus un pilnīgi dzēst savas īstermiņa saistības):**

|  |  |  |
| --- | --- | --- |
| Likviditātes kopējais koeficients | $\frac{250 457}{94 525}$= 2.65 | (koeficienta ieteicama robeža 1-2). |
| Likviditātes starpseguma koeficients | $\frac{247 629}{94 525}$= 2.62 | (koeficienta ieteicama robeža 0.7-0.8). |
| Absolūtās likviditātes koeficients | $\frac{\begin{array}{c}104 457\end{array}}{94 525}$= 1.11 | (koeficienta ieteicama robeža 0.2-0.25). |

**Rentabilitāte (Sabiedrības panākumi peļņas gūšanā):**

|  |  |
| --- | --- |
| Bruto peļņas rādītājs (%)  | $\frac{83 836}{613 715}$= 13.66% |
| Peļņa pirms procentu maksājumiem rādītājs (%) | $\frac{2 446}{613 715}$= 0.4% |
| Ar nodokli apliekamās peļņas rādītājs (%) | $\frac{2 274}{613 715}$= 0.37% |
| Neto peļņas rādītājs (%) | $\frac{2 274}{613 715}$= 0.37%  |

**Nodrošinājuma ar pašu līdzekļiem koeficients**

|  |  |
| --- | --- |
| Ilgtermiņa ieguldījumu segums ar pašu kapitālu | $\frac{\begin{array}{c}329 145\end{array}}{173 213}$= 1.90 |
| Ilgtermiņa ieguldījumu segums ar pašu kapitālu un ilgtermiņa saistībām | $\frac{329 145}{173 213}$= 1.90 |
| Apgrozāmo līdzekļu segums ar īstermiņa saistībām | $\frac{94 525}{250 457}$= 0.38 |
| Neto apgrozāmais kapitāls (EUR) | 250 457 – 94 525 = 155 932 |

**Saistību vai maksātspējas rādītāji (Sabiedrības spēja segt īstermiņa un ilgtermiņa saistības):**

|  |  |
| --- | --- |
| Saistību īpatsvars bilancē | $\frac{94 525}{423 670}$= 0.22 |
| Saistību attiecība pret pašu kapitālu | $\frac{94 525}{329 145}$= 0.29 |
| Peļņas pietiekamība procentu maksājumu segšanai | $\frac{\begin{array}{c}2 446\end{array}}{172}$= 14.22 |

# Vadības ziņojums*(turpinājums)*

**Turpmākā sabiedrības attīstība un nākotnes izredzes**

Ņemot vērā, ka Jēkabpils novada dome 2022. gada 26. maijā pieņēma lēmumu Nr.454 “Par tiešās līdzdalības pārvērtēšanu kapitālsabiedrībās” (protokols Nr.11, 57.§) reorganizēt apvienošanas procesā SIA “Spunģēni-Daugavieši” (Pievienojamā sabiedrība), reģistrācijas numurs 45403015460, juridiskā adrese Rīgas iela 150A, Jēkabpils, Jēkabpils novads, LV-5202, pievienojot to SIA “Pils rajona Namu pārvalde” (Iegūstošā sabiedrība), reģistrācijas numurs 45403004912, juridiskā adrese Pils rajons 219-46, Jēkabpils, Jēkabpils novads, LV-5202. Pēc reorganizācijas pabeigšanas uzņēmuma pārvaldībā pāriet jauns darbības veids – atkritumu apsaimniekošana, paplašinās apsaimniekošanā esošo daudzdzīvokļu dzīvojamo māju skaits un papildinās cilvēkresursu, un materiāltehniskā bāze, kas ļaus Sabiedrībai nodrošināt papildus pakalpojumus.

2023. gadā uzņēmums plāno turpināt sadarbību ar Jēkabpils novada pašvaldību, apsaimniekojot pašvaldības īpašumā esošās nedzīvojamās ēkas un tām piesaistītās teritorijas, turpinās nodrošināt dzīvojamo māju pārvaldīšanu un apsaimniekošanu, sniegt siltumapgādes pakalpojumu un pildīt citas noslēgtās līgumsaistības. Plānots pilnveidot uzņēmuma materiāli tehnisko bāzi, lai varētu ātrāk un kvalitatīvāk veikt remontdarbus un teritorijas uzkopšanas darbus.

Dzīvojamā fonda apsaimniekošanas uzlabošanai tiks strādāts pie daudzdzīvokļu namu siltuma noturības palielināšanas un māju tehniskā stāvokļa uzlabošanas pasākumiem (pagraba telpu logu nomaiņa, kāpņu telpu kosmētiskais remonts, ūdensapgādes un kanalizācijas stāvvadu cauruļu lokālu posmu nomaiņa u.c. apsaimniekošanas darbi).

Uzņēmums turpinās nodrošināt nepārtrauktu un kvalitatīvu siltumapgādes pakalpojumu pieejamību un sniegšanu fiziskām un juridiskām personām. Plānots turpmākos periodos pakāpeniski uzlabot katlumājas saimniecisko telpu energoefektivitāti, uzstādot plastikāta logus.

**Sabiedrības akciju vai daļu kopums**

SIA „Pils rajona Namu pārvalde” vienīgais dalībnieks un visu kapitāla daļu turētājs ir Jēkabpils pilsētas pašvaldība. Uz 2022. gada 31. decembri parakstītais, apmaksātais un balsstiesīgais pamatkapitāla lielums ir EUR 330 584.

**Notikumi un apstākļi pēc pārskata gada beigām**

Laika posmā no pārskata gada pēdējās dienas līdz gada pārskata parakstīšanas datumam nav notikuši nekādi svarīgi notikumi, kas varētu būtiski ietekmēt gada pārskata novērtējumu.

**Valdes ieteiktā peļņas sadale vai zaudējumu segšana**

Valde piedāvā pārskata gada peļņu EUR 2 274 novirzīt iepriekšējo gadu zaudējumu segšanai.

|  |  |
| --- | --- |
| Klāvs Jirgens |  |
| Valdes loceklis |  |

VALDES LOCEKĻA ELEKTRONISKAIS PARAKSTS ATTIECINĀMS UZ VADĪBAS ZIŅOJUMU NO 19. līdz 21. LAPAI, KĀ ARĪ GADA PĀRSKATU KĀ VIENOTU DOKUMENTU NO 3. LĪDZ 18. LAPAI.

PAR GRĀMATVEDĪBAS KĀRTOŠANU ATBILDĪGĀS PERSONAS ELEKTRONISKAIS PARAKSTS ATTIECINĀMS UZ GADA PĀRSKATU KĀ VIENOTU DOKUMENTU NO 3. LĪDZ 18. LAPAI.